ประกาศคณะกรรมการกํากับตลาดทุนที่ ทธ. 63/2563เรื่อง หลักเกณฑ์ เงื่อนไข และวิธีการจัดการเงินร่วมลงทุน(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 140/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 คณะกรรมการกํากับตลาดทุนออกประกาศไว้ดังต่อไปนี้ข้อ 1 ในประกาศนี้"บริษัทจัดการเงินร่วมลงทุน" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการเงินร่วมลงทุน"นิติบุคคลร่วมลงทุน" หมายความว่า บริษัทที่จัดตั้งขึ้นตามกฎหมายไทยโดยมีวัตถุประสงค์หลักเพื่อการประกอบธุรกิจเงินร่วมลงทุน"กิจการ" หมายความว่า วิสาหกิจขนาดกลางหรือวิสาหกิจขนาดย่อมที่มีมูลค่าสินทรัพย์ถาวรซึ่งไม่รวมที่ดินไม่เกิน 200 ล้านบาท และมีการจ้างแรงงานไม่เกิน 200 คนข้อ 2 ให้บริษัทจัดการเงินร่วมลงทุนจัดทํารายงานดังต่อไปนี้ ตามแบบที่สํานักงานประกาศกําหนด และจัดส่งให้สํานักงานภายใน 5 เดือนนับแต่วันสิ้นสุดรอบระยะเวลาบัญชี(1) รายงานการถือหุ้นของนิติบุคคลร่วมลงทุนในกิจการภายใต้การบริหารของบริษัทจัดการเงินร่วมลงทุน(2) รายงานการเพิ่มหรือลดเงินทุน และการลงทุน ของนิติบุคคลร่วมลงทุน(3) รายงานการรับรองมูลค่าสินทรัพย์ถาวรและการจ้างแรงงานของกิจการที่นิติบุคคลร่วมลงทุนได้ลงทุนข้อ 3( ยกเลิกข้อ 4 บริษัทจัดการเงินร่วมลงทุนจะลงทุนในหรือมีไว้ซึ่งหุ้นของกิจการใดเพื่อนิติบุคคลร่วมลงทุนหนึ่ง ๆ เกิน 1 ใน 3 ของจํานวนหุ้นที่จําหน่ายได้แล้วทั้งหมดของกิจการมิได้ หากนิติบุคคลร่วมลงทุนดังกล่าวมีบุคคลใดบุคคลหนึ่งถือหุ้นเกิน 1 ใน 3 ของจํานวนหุ้นที่จําหน่ายได้แล้วทั้งหมดของนิติบุคคลร่วมลงทุน และในขณะเดียวกันถือหุ้นในกิจการเกิน 1 ใน 3 ของจํานวนหุ้นที่จําหน่ายได้แล้วทั้งหมดของกิจการนั้นในกรณีที่ปรากฏในภายหลังว่ามีการถือหุ้นโดยบุคคลใด ๆ อันเป็นการฝ่าฝืนวรรคหนึ่งบริษัทจัดการเงินร่วมลงทุนต้องดําเนินการแก้ไขให้ถูกต้องภายใน 60 วันนับแต่วันที่มีการถือหุ้นเกินอัตราส่วนดังกล่าวการนับจํานวนหุ้นที่บุคคลใดถือในนิติบุคคลร่วมลงทุนหรือในกิจการตามวรรคหนึ่งให้นับรวมจํานวนหุ้นของบุคคลที่เกี่ยวข้องตามที่สํานักงานประกาศกําหนดด้วยข้อ 5 ในกรณีที่บริษัทจัดการเงินร่วมลงทุนไม่สามารถปฏิบัติให้เป็นไปตามหลักเกณฑ์และภายในระยะเวลาที่กําหนดตามข้อ 4 ให้การขึ้นทะเบียนนิติบุคคลร่วมลงทุนสิ้นสุดลงและให้บริษัทจัดการเงินร่วมลงทุนแจ้งต่อสํานักงานภายใน 15 วันนับแต่วันที่ครบระยะเวลาที่กําหนดตามข้อ 4ข้อ 5/1( เพื่อให้มีการตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบถึงพฤติการณ์อันควรสงสัยว่ากรรมการ ผู้จัดการ หรือบุคคลซึ่งรับผิดชอบในการดําเนินงานของบริษัทจัดการเงินร่วมลงทุนได้กระทําความผิดตามที่กําหนดในมาตรา 89/25บริษัทจัดการเงินร่วมลงทุนต้องจัดให้มีคณะกรรมการตรวจสอบเพื่อทําหน้าที่ดังกล่าวและต้องติดตามการปฏิบัติหน้าที่ของคณะกรรมการตรวจสอบด้วย เว้นแต่เป็นบริษัทจัดการเงินร่วมลงทุนที่มิได้มีการเก็บรักษาทรัพย์สินของลูกค้าไว้ในความครอบครอง บริษัทจัดการเงินร่วมลงทุนดังกล่าวอาจจัดให้มีกลไกหรือการดําเนินการอื่นใดเพื่อทดแทนการปฏิบัติหน้าที่ของคณะกรรมการตรวจสอบก็ได้ในการดําเนินการตามวรรคหนึ่ง ให้บริษัทจัดการเงินร่วมลงทุนปฏิบัติตามข้อกําหนดในประกาศคณะกรรมการกํากับตลาดทุนว่าด้วยการจัดให้มีคณะกรรมการตรวจสอบของบริษัทหลักทรัพย์รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียนที่เกี่ยวข้อง ซึ่งออกหรือวางแนวปฏิบัติตามประกาศคณะกรรมการกํากับตลาดทุนดังกล่าวข้อ 6 ให้บริษัทจัดการเงินร่วมลงทุนแจ้งการเลิกนิติบุคคลร่วมลงทุนต่อสํานักงานภายใน 15 วันนับแต่วันที่จดทะเบียนเลิกนิติบุคคลร่วมลงทุนกับกรมพัฒนาธุรกิจการค้า กระทรวงพาณิชย์ข้อ 7 ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2545 เรื่อง หลักเกณฑ์ เงื่อนไข และวิธีการจัดการเงินร่วมลงทุน ลงวันที่28 มีนาคม พ.ศ. 2545 ซึ่งใช้บังคับอยู่ก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ 8 ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2545 เรื่อง หลักเกณฑ์ เงื่อนไข และวิธีการจัดการเงินร่วมลงทุน ลงวันที่28 มีนาคม พ.ศ. 2545 ให้การอ้างอิงดังกล่าวหมายถึงการอ้างอิงประกาศฉบับนี้ข้อ 9 ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2563 เป็นต้นไปประกาศ ณ วันที่ 2 ตุลาคม พ.ศ. 2563(นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน